Màster Universitari en Advocacia + Màster en Dret Laboral i de la Seguretat Social | UPF Barcelona School of Management
28 setembre 2020 (per confirmar)
28 juny 2022 (per confirmar)
De setembre 2020 a juny 2021: de dilluns a divendres de 16 a 20h. De gener a juny 2022: dijous i divendres de 16 a 21h.
Sessió informativa el proper 18 de febrer a les 18.00 h. Inscriu-te aquí!
T'oferim la possibilitat de cursar el Màster Universitari en Advocacia, que et prepara per superar amb èxit la prova d'accés, juntament amb el Màster en Dret Laboral i de la Seguretat Social, que proporciona als participants els coneixements necessaris per analitzar i resoldre els principals problemes interpretatius de l'actual legislació laboral i de la Seguretat Social.
El Màster en Dret Laboral i de la Seguretat Social et forma de manera específica, des de l'assessorament a empreses i institucions públiques fins a la defensa jurídica dels diversos subjectes de les relacions laborals, tant si són individuals com col·lectius.
El Màster es caracteritza principalment per tres aspectes:
a) Un temari molt complet: més enllà de la simple actualització, el complement o un repàs, formem especialistes en la branca social del Dret.
b) Una matèria estrictament de Dret Laboral i de la Seguretat Social: és un màster per formar juristes especialitzats i, per consegüent, és diferent d'altres programes de recursos humans, promoció social o assessorament empresarial en general.
c) Un professorat molt divers: la composició en les dues darreres edicions consta de 19 professors universitaris pertanyents a 13 universitats diferents, 9 magistrats, 7 lletrats de l'Administració pública, 4 advocats en exercici com a professionals i 2 inspectors de Treball i la Seguretat Social.
Les relacions laborals sempre han presentat un alt grau de judicialització, motiu pel qual hi ha una demanda sostinguda d'especialistes en aquesta matèria (advocats i graduats socials): cada any a Catalunya entren als jutjats més de 62.000 assumptes en matèria de Dret Laboral i de la Seguretat Social; aproximadament en la meitat d'aquests, més de 30.000, se celebra un judici i es dicta la sentència corresponent, mentre que la resta es concilien i algun es desisteix; això dóna una idea clara de la necessitat social d'un nombre elevat d'especialistes jurídics en aquesta àrea.
Quan acabi el programa, a més d'estar preparat per afrontar l'examen d'accés a l'advocacia de manera satisfactòria, també obtindràs un coneixement específic i profund en aquesta branca. El Màster en Dret Laboral i de la Seguretat Social té tots els elements necessaris per convertir-se en el programa de referència d'aquesta especialitat en la formació d'advocats:
Perquè tenim 22 anys d'experiència formant especialistes de la branca social del Dret, sotmesa a contínues reformes, tant en les matèries laborals com en les de seguretat social.
Perquè oferim un programa extens que satisfà necessitats diverses: preparació d'oposicions, canvi d'especialitat jurídica, preparació per a l'exercici lliure com a advocat especialista, reciclatge de tota la matèria després d'anys de tractar només alguns temes, etc.
Perquè aportem un professorat divers que prové de moltes universitats diferents, així com especialistes de totes les professions jurídiques (magistrats, inspectors, advocats, lletrats de l'Administració, etc.).
Perquè tindràs l'oportunitat de fer pràctiques professionals especialitzades en la branca d'estudi.
Dominar la normativa laboral i de la Seguretat Social.
Aprofundir en els principals problemes interpretatius que suposen les últimes modificacions regulatòries i els criteris aplicats.
Proporcionar coneixements actualitzats sobre la jurisprudència constitucional i del Tribunal Suprem, destacant el referent a la unificació de la doctrina i, si escau, la dels tribunals superiors de justícia de les comunitats autònomes, especialment en el cas de Catalunya.
Aquesta doble titulació s'adreça fonamentalment als alumnes i exalumnes del Màster en Advocacia que estiguin interessats a especialitzar-se o aprofundir en l'exercici professional de l'àmbit del Dret Laboral i de la Seguretat Social.
Majoritàriament els nostres alumnes volen convertir-se en especialistes en Dret Laboral i de la Seguretat Social; tant adquireixen per primera vegada aquesta especialitat en integrar-se recentment en un bufet jurídic, com volen canviar d'especialitat, atesa la demanda més alta que hi ha actualment d'especialistes de l'àmbit laboral.